Uredba Komisije (ES) št. 981/98

z dne 7. maja 1998

o uvrstitvi določenega blaga v kombinirano nomenklaturo

KOMISIJA EVROPSKIH SKUPNOSTI JE

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2658/87 z dne 23. julija 1987 o tarifni in statistični nomenklaturi ter o skupni carinski tarifi [1], kakor je bila nazadnje spremenjena z Uredbo Komisije (ES) št. 2509/97 [2], in zlasti člena 9 Uredbe,

ker je zaradi zagotavljanja enotne uporabe kombinirane nomenklature, ki je priloga navedene uredbe, treba sprejeti ukrepe v zvezi z uvrstitvijo blaga iz Priloge k tej uredbi;

ker Uredba (EGS) št. 2658/87 določa splošna pravila za razlaganje kombinirane nomenklature in se ta pravila uporabljajo tudi za vse druge nomenklature, ki delno ali v celoti temeljijo na njej ali ji dodajajo dodatne pododdelke, in ki jih določajo posebne določbe Skupnosti, z namenom uporabe tarifnih ali drugih ukrepov v zvezi z blagovno menjavo;

ker se mora v skladu z navedenimi temeljnimi pravili blago, poimenovano v stolpcu 1 preglednice v prilogi k tej uredbi, uvrstiti v ustrezne oznake KN iz stolpca 2, in sicer iz razlogov, navedenih v stolpcu 3;

ker je primerno, da se po določbah iz člena 12(6) Uredbe Komisije (EGS) št. 2913/92 z dne 12. oktobra 1992 o carinskem zakoniku Skupnosti [3], imetnik lahko za obdobje treh mesecev še naprej sklicuje na zavezujoče tarifne informacije o uvrstitvi blaga v kombinirano nomenklaturo, ki so jih izdali carinski organi držav članic in ki niso v skladu s pravicami, določenimi s to uredbo;

ker so ukrepi, predvideni v tej uredbi, skladni z mnenjem Oddelka za tarifno in statistično nomenklaturo Odbora za carinski zakonik,

SPREJELA NASLEDNJO UREDBO:

Člen 1

Blago, poimenovano v stolpcu 1 priložene preglednice, je zdaj uvrščeno v kombinirano nomenklaturo v ustrezne oznake KN iz stolpca 2 navedene preglednice.

Člen 2

Na podlagi člena 12(6) Uredbe (EGS) št. 2913/92 se je za obdobje treh mesecev mogoče še naprej sklicevati na zavezujoče tarifne informacije, ki so jih izdali carinski organi držav članic in niso skladne s pravicami, ki jih določa ta uredba.

Člen 3

Ta uredba začne veljati 21. dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. maja 1998

Za Komisijo

Mario Monti

Član Komisije

[1] UL L 256, 7.9.1987, str. 1.

[2] UL L 345, 16.12.1997, str. 44.

[3] UL L 302, 19.10.1992, str. 1.

--------------------------------------------------

PRILOGA

Poimenovanje | Uvrstitev (oznaka KN) | Utemeljitev |

(1) | (2) | (3) |

1.Album za fotografije s platnicami velikosti 12 cm (širina) krat 16,5 cm (dolžina) krat 5,8 cm (debelina), ki ga sestavljajo naslednji materiali:kartonska osnova, prevlečena s plastjo celičaste plastike, tankega kartona, barvno potiskanega papirja in plastično folijo,60 notranjih strani je prilepljeno na platnice, tvorijo pa jih plastični listi s prilepljenimi prozornimi plastičnimi žepi. | 39269091 | Uvrstitev opredeljujejo določbe splošnih pravil 1, 3b in 6 za razlaganje kombinirane nomenklature in besedilo oznak KN 3926, 392690 in 39269091. V tem sestavljenem izdelku prevladujejo plastične sestavine, tako po obsegu kot v smislu funkcije izdelka. |

2.Prenosnemu računalniku podobna naprava v ulitem barvnem ohišju iz plastike, približno 20 cm dolga, 23 cm široka in 6 cm visoka.Naprava ima naslednje sestavne dele:zvočnik,elektronsko procesorsko enoto (ki ni prosto programljiva),tipkovnico s tipkami, prevlečenimi s čvrsto plastiko,prikazovalnik s tekočimi kristali, približno 6 3 cm,stikala za naravnavanje zvočnika in kontrasta.Naprava ima 16 vgrajenih programov za pisne, računske in logične vaje ter skladanje glasbe.Programi so namenjeni otrokom, starim med pet in osem let. | 95039032 | Uvrstitev opredeljujejo določbe splošnih pravil 1 in 6 za razlaganje kombinirane nomenklature in besedilo oznak KN 9503, 950390 in 95039032. Štiri od 16 vgrajenih programov sestavljajo pisne vaje, sedem jih je iz računstva, dva pa sta povezana s prepoznavanjem glasbenih not/melodij itd. Čeprav je 15 od 16 programov zasnovanih kot igra za dva igralca in se pravilni odgovori točkujejo, izdelek nima značilnosti družabnih iger iz številke 9504. Izdelek je po svoji temeljni značilnosti didaktična igrača. |

--------------------------------------------------